Eftirnøvn í Føroyum

Eftirnøvn í Føroyum eru í flestum førum á donskum máli. Tað er í nýggjari tíð, at summir føroyingar hava fingið sær føroysk eftirnøvn, summi hava keypt sær eftirnøvn, sum kunnu vera staðarnøvn, onnur hava tikið eftirnavn eftir fornavninum á pápanum ella mammuni og so -son ella -dóttir afturat, meðan onnur hava føroyska danska -sen eftirnavn teirra, men hesi eftirnøvn síggjast ikki aftur á listanum yvir 52 tey vanligastu eftirnøvnini í Føroyum. 

Søga  
Føroysk nøvn vórðu skrivað á donskum í kirkjubókunum. Kortini hava tey ikki verið brúkt nógv millum manna. Til dømis varð Kvívíks-Jógvan skrivaður sum Joen Danielsen, men millum manna varð róptur Kvívíks-Jógvan. Somuleiðis var Jóan Petur uppi í Trøð skrivaður sum Joen Peter Gregoriussen. Konufólkið var leingi givið rætt eftirnavn eftir kyni, tað er -dóttir (-datter í kirkjubókunum) í staðin fyri -son (-sen), men seinni gjørdust efitrnøvnini arvalig og tí fingu tey -sen eftirnøvn eins og tey eru í dag. Tá ið danir spakuliga broyttu eftirnavnasið við m.a. ávirkan úr Týsklandi, gjørdust hesi nøvn arvalig og vórðu skrivað sum -sen, og føroyingar fylgdu við, tí kirkjan og prestar var danskir. Ofta vóru fleiri ymisk føroysk nøvn skrivað eins á donskum. Til dømis Jóansdóttir/Jóansson og Jógvansdóttir/Jógvansson vórðu til Joensen, meðan Andras og Dia (góðvaranavn fyri Andrias) vórðu til Andreasen ella Andersen til dømis. 

Onnur vanlig føroysk eftirnøvn eru í -stovu, onnur bústaðarnøvn og staðarnøvn. Ofta eru staðarnøvnini á donskum, men eru sum oftast donsk heiti fyri føroysk støð. Til dømis er Arge danska navnið fyri Argir. Millum annað var Nólsoyar Páll skrivaður sum Poul Poulsen Nolsøe. Nólsoyar Páll æt Poulsen, tí hann var sonur Páls faðirs síns við sama navnið. Á føroyskum hevði hann itið Pálsson og hann hevði ikki kunnað givið eftirnavnið víðari, tí faðirs- og móðursnøvn ikki kunnu arvast eins og -sen og onnur eftirnøvn. -sen nøvnini í Noregi og Danmark og -son nøvnini í Svøríki stava annars frá sama eftirnavnasiði, sum var varðveittur í Íslandi og tikin uppaftur í Føroyum.

 Tey vanligastu eftirnøvnini í Føroyum  
Niðanfyri sæst eitt yvirlit yvir 52 av teimum vanligastu eftirnøvnunum í Føroyum árið 2019.Eftirnøvn, topp 50 tal og pláss nr. - 2019, hagstova.fo Sum sæst eru 33 av teimum 52 eftirnøvn ið enda við -sen, ið er ein gamal danskur formur fyri son ella sonur. Eftirnavnið Djurhuus sum er 10. mest vanliga eftirnavnið í Føroyum kemur úr Knæverhede í Sæby í Norðurjyllandi í Danmark. Øll ið eita Djurhuus til eftirnavn eru eftirkomarar av einum donskum presti og konu hansara, Christen Jensen Djurhuus (1708 - 1775),Christen Jensen Djurhuus, geni.com ið fluttu til Føroya í 18. øld. Hann var prestur á Nesi í Eysturoynni frá 3. august 1742.

 #  Navn Tal  1  Joensen  2.333 2  Hansen  2.203 3  Jacobsen  2.025	 4  Olsen  1.681 5  Petersen  1.295  6  Poulsen  1.242  7  Johannesen  987  8  Thomsen  730 9  Nielsen  627 10  Djurhuus  550  11  Rasmussen  538	 12  Danielsen  535 13  Johansen  534 14  Simonsen  525 15  Jensen  489 16  Højgaard  479 17  Mortensen  477  18  Mikkelsen  445 19  Dam  429  20  Sørensen  418 #  Navn Tal  21  Hammer  414 22  Andreasen  389 23  Hentze  365  24  Magnussen  364 25  Christiansen  363 26  Samuelsen  358	 27  Davidsen  315  28  Heinesen  313  29  Niclasen  269  30  Holm  268  31  Vang  260 32  Johannessen  256 33  Jakobsen  253 34  Lamhauge  251 35  Berg  248 36  Midjord  247 37  Egholm  230 38  Justinussen  222	 39  Nolsøe  210 40  Bech  209  #  Navn Tal  41  Dahl  201 42  Ellingsgaard  190 43  Haraldsen  189 44  Thomassen  188 45  Mohr  185 46  Larsen  182 47  Müller  170 48  Zachariasen  169 49  Kjærbo  163 50  Isaksen  162 51  Weihe  161 52  Eliasen  156

 Ávísingar úteftir  
Eftirnøvn, topp 50 pláss nr. (2001-2019), hagstova.fo
”sen”-nøvnini fækkast í Føroyum , Tíðindi úr Føroyum, 22. juli 2015 
Álit um endurskoðan av navnalógini.pdf, lms.fo, juni 2001 
Álit frá navnanevndini.pdf, lms.fo, februar 1991

 Keldutilfar 

Bólkur:Eftirnøvn
Bólkur:Føroyingar